Garda Națională de Mediu a sărbătorit 21 de ani de la înființare în Rezervația Codrul Secular Slătioara
Garda Națională de Mediu a sărbătorit 21 de ani de la înființare în mediul natural din Rezervația Naturală Forestieră Codrul Secular Slătioara, aflată în comuna Stulpicani. Evenimentul a reprezentat un prilej de promovare a activității și rezultatelor instituției din ultimul an, de a sublinia rolul crucial în protejarea mediului înconjurător și conservarea naturii în România, dar și de stimulare a atitudinilor și comportamentelor responsabile față de mediu. La acest eveniment, alături de reprezentanții Gărzii Naționale de Mediu, au participat și reprezentanții Ministerului Mediului, Apelor și Pădurilor, ai instituțiilor subordonate și ai deconcentratelor acestora, Prefecturii Suceava, Inspectoratului Școlar Județean Suceava, ai Școlii Gimnaziale și ai Primăriei Stulpicani.